KSA se president bedankChris Nenzani, president van Krieket Suid-Afrika. Foto: Twitter. Chris Nenzani, Krieket Suid-Afrika (KSA) se president en voorsitter van die raad, het sy bedanking aangekondig. Sy bedanking is reeds van 15 Augustus van krag. Nenzani se verlengde termyn sou oor minder as ŉ maand tot ŉ einde gekom het. Hy het die leisels van KSA in 2013 oorgeneem. Volgens KSA sal ŉ nuwe president en voorsitter van die raad tydens die jaarlikse algemene vergadering op 5 September aangestel word. Nenzani en die res van die raad loop die afgelope tyd kwaai deur oor bestuurskwessies by KSA. “Nenzani het waardevolle leierskap, insig, hulp en rigting gebied in die bevordering van krieket, met die fokus op transformasie en toegang vir die meerderheid van die Suid-Afrikaanse bevolking,” het KSA in ŉ verklaring gesê. Beresford Williams sal tot 5 September as president waarneem.